ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
బ్లాక్ ఫంగస్ వ్యాధి చికిత్స కోసం ఉపయోగించే యాంఫోటెరిసిన్-బి యాంటీ ఫంగల్ ఔషధ సరఫరా మరియు లభ్యతను పెంచడానికి భారత ప్రభుత్వం అన్ని చర్యలు తీసుకుంది.
దేశంలో అదనంగా ఐదుగురు తయారీదారులకు లైసెన్స్ ఇచ్చారు
ఇప్పటికే ఉన్న ఐదుగురు తయారీదారులచే ఉత్పత్తి గణనీయంగా పెంపొందించబడింది
"హోల్ ఆఫ్ గవర్నమెంట్" విధానం ద్వారా కొవిడ్ 19 నిర్వహణ కోసం మందులు మరియు విశ్లేషణలను సేకరించడంలో భారత ప్రభుత్వం రాష్ట్రాలు మరియు యుటిలకు మద్దతు ఇస్తోంది. ఏప్రిల్ 2020 నుండి అవసరమైన మందులు, వైద్య పరికరాలు, పిపిఇ కిట్లు, మాస్క్లు మొదలైన వాటి యొక్క లభ్యతను పెంచేందుకు రాష్ట్రాలు మరియు యుటిలకు కేంద్ర ప్రభుత్వం ముందుగానే మద్దతు ఇస్తుంది.
ఇటీవలి రోజుల్లో అనేక రాష్ట్రాలు మరియు యుటిల్లో కొవిడ్ సమస్యలతో బాధపడుతున్న రోగులు ముకార్మైకోసిస్  బారిన పడుతున్నారు. అలాగే ఈ నేపథ్యంలో బ్లాక్ ఫంగస్ వ్యాధి చికిత్సకు ఉపయోగించే యాంటీ ఫంగల్ ఔషధమైన యాంఫోటెరిసిన్-బి కొరత ఉందని రాష్ట్రాలు, యుటీలు చెబుతున్నాయి.
యాంఫోటెరిసిన్-బి ఔషధ దేశీయ ఉత్పత్తిని గణనీయంగా పెంచడానికి కేంద్ర ఆరోగ్య మంత్రిత్వ శాఖతో పాటు ఫార్మాస్యూటికల్స్ విభాగం మరియు విదేశాంగ మంత్రిత్వ శాఖ  చురుకైన ప్రయత్నాలు చేస్తున్నాయి. ప్రపంచ తయారీదారుల నుండి సరఫరాను పొందడం ద్వారా దేశీయ లభ్యతను భర్తీ చేయడంలో కేంద్ర ప్రభుత్వం సమర్థవంతమైన ప్రయత్నాలు చేసింది.
దేశంలో ప్రస్తుతం ఐదుగురు యాంఫోటెరిసిన్-బి తయారీదారులు మరియు ఒక దిగుమతిదారు ఉన్నారు:
1. భారత్ సీరమ్స్ & వ్యాక్సిన్స్ లిమిటెడ్
2. బిడిఆర్ ఫార్మాస్యూటికల్స్ లిమిటెడ్
3. సన్ ఫార్మా లిమిటెడ్
4. సిప్లా లిమిటెడ్
5. లైఫ్ కేర్ ఇన్నోవేషన్స్
6. మైలాన్ ల్యాబ్స్ 
ఈ సంస్థల ఉత్పత్తి సామర్థ్యం ఏప్రిల్ 2021 నెలలో చాలా పరిమితం చేయబడింది. భారత ప్రభుత్వం హ్యాండ్హోల్డింగ్ ఫలితంగా, ఈ దేశీయ తయారీదారులు మే 2021 లో యాంఫోటెరిసిన్-బి 1,63,752 వయల్స్ ఉత్పత్తి చేస్తాయి. జూన్ 2021 నెలలో అది 2,55,114 వయల్స్కు పెరుగుతాయి.
ఇది కాకుండా, దిగుమతి ద్వారా ఈ ఫంగల్ వ్యతిరేక ఔషధం యొక్క దేశీయ లభ్యతను భర్తీ చేయడానికి ప్రయత్నాలు జరుగుతున్నాయి. మే 2021 లో యాంఫోటెరిసిన్-బి యొక్క 3,63,000 వయల్స్ దిగుమతి చేయబడతాయి. తద్వారా దేశంలో మొత్తం లభ్యత  5,26752 వయల్స్గా ఉంటుంది.
జూన్ 2021 లో 3,15,000 వయల్స్ దిగుమతి అవుతాయి. అందువల్ల, దేశీయ సరఫరాతో పాటు, దేశవ్యాప్తంగా యాంఫోటెరిసిన్-బి లభ్యత జూన్ 2021 లో 5,70,114 వయల్స్కు పెంచబడుతుంది.
కేంద్ర ఆరోగ్య మంత్రిత్వ శాఖ యొక్క చురుకైన ప్రయత్నాల ఫలితంగా, మరో ఐదుగురు తయారీదారులకు దేశంలోనే ఫంగల్ వ్యతిరేక ఔషధాన్ని ఉత్పత్తి చేయడానికి లైసెన్స్ ఇవ్వబడింది. అవి:
1. నాట్కో ఫార్మాస్యూటికల్స్, హైదరాబాద్
2. అలెంబిక్ ఫార్మాస్యూటికల్స్, వడోదర
3. గుఫిక్ బయోసైన్సెస్ లిమిటెడ్, గుజరాత్
4. ఎమ్క్యూర్ ఫార్మాస్యూటికల్స్, పూణే
5. లైకా, గుజరాత్
ఈ కంపెనీలు జూలై 2021 నుండి నెలకు 1,11,000 యాంఫోటెరిసిన్-బి వయల్స్ను ఉత్పత్తి చేయటం ప్రారంభిస్తాయి. కేంద్ర ఆరోగ్య మంత్రిత్వ శాఖ మరియు ఫార్మాస్యూటికల్స్ డిపార్ట్మెంట్ కలిసి ఈ ఐదు తయారీదారులను ఉత్పత్తిలో కొంత భాగాన్ని ముందస్తుగా అందించడానికి ప్రయత్నిస్తున్నాయి. తద్వారా ఈ అదనపు సరఫరా జూన్ 2021 లో ప్రారంభమవుతుంది.
దీనికి మించి కేంద్ర ఆరోగ్య మంత్రిత్వ శాఖ ఎంఈఎ సహకారంతో ఇతర ప్రపంచ వనరులను కూడా చురుకుగా అన్వేషిస్తోంది. ఇక్కడ నుండి యాంఫోటెరిసిన్-బి ఔషధాన్ని దిగుమతి చేసుకోవచ్చు. బ్లాక్ ఫంగస్ చికిత్సలో ఉపయోగించే ఇతర యాంటీ ఫంగల్ ఔషధాలను సేకరించడానికి కూడా కేంద్ర ఆరోగ్య మంత్రిత్వ శాఖ ప్రయత్నిస్తోంది.
నూతన మరియు పునరుత్పాదక శక్తి మంత్రిత్వ శాఖ
రికార్డ్ స్థాయి వార్షిక రుణాల మంజూరు, జారీని సాధించిన ఇరెడా
పునరుత్పాదక ఇంధన ప్రాజెక్టుల కోసం 2022-23లో రూ.16,320 కోట్ల రుణాల జారీ, రూ.32,578 కోట్ల రుణాలకు ఆమోదం
భారత పునరుత్పాదక ఇంధన అభివృద్ధి సంస్థ , FY2022-23 సమయంలో రూ.16,320 రుణాల జారీ ద్వారా ఒక కీలక మైలురాయిని చేరుకుంది. 2021-22 ఆర్థిక సంవత్సరంలో జారీ చేసిన రూ.16,071 కోట్లు ఇప్పటి వరకు అత్యధికం.
FY 2021-22లోని అత్యధిక వార్షిక రుణ ఆమోదం రూ.23,921 కోట్లను కూడా ఇప్పుడు ఇరెడా దాటింది. 2023 మార్చి 27 నాటికి రూ.32,578 కోట్లు మంజూరు చేసింది.
తక్కువ వడ్డీ రేట్లతో దేశవ్యాప్తంగా పునరుత్పాదక ఇంధన ప్రాజెక్టులకు ఆర్థిక సాయం అందించడం ద్వారా, స్థిరమైన, శుద్ధ ఇంధన భవిష్యత్లోకి భారతదేశం మారేందుకు ఇరెడా చురుకుగా సహకరిస్తోంది.
ఈ విజయం గురించి ఇరెడా చైర్మన్ & మేనేజింగ్ డైరెక్టర్ శ్రీ ప్రదీప్ కుమార్ దాస్ మాట్లాడుతూ, "రికార్డ్ స్థాయి రుణాల పంపిణీ, మంజూరు ద్వారా దేశంలోని పునరుత్పాదక ఇంధన ప్రాజెక్టులను ప్రోత్సహించడం, ఆర్థిక సాయం లక్ష్యం పట్ల సంస్థ నిబద్ధతకు ఇది నిదర్శనం. పునరుత్పాదక ఇంధన రంగంలో ప్రముఖ ఆర్థిక సంస్థగా మా స్థానం మరింత బలోపేతం అవుతుందని మేం నమ్మకంగా ఉన్నాం" అని చెప్పారు.
ప్రధాన మంత్రి కార్యాలయం
ప్రముఖ కన్నడ రచయిత, కవి శ్రీ చెన్నవీర కణవి కన్నుమూత పట్ల సంతాపాన్నివ్యక్తం చేసిన ప్రధాన మంత్రి
ప్రముఖ కన్నడ రచయిత, కవి శ్రీ చెన్నవీర కణవి కన్నుమూత పట్ల ప్రధాన మంత్రి శ్రీ నరేంద్ర మోదీ ప్రగాఢ సంతాపాన్ని వ్యక్తం చేశారు.
ప్రధాన మంత్రి ఒక ట్వీట్ లో -
‘‘శ్రీ చెన్నవీర కణవి మహనీయమైనటువంటి కవిత్వం మరియు రచన లు కన్నడ సాహిత్యాన్ని దశాబ్దాల పాటు సంపన్నం చేశాయి. ఆయన మృతి తో దుఃఖించాను. ఆయన కుటుంబాని కి మరియు ఆయన ను అభిమానించే వారికి ఇదే నా సంతాపం. ఓమ్ శాంతి.’’ అని పేర్కొన్నారు.
హోం మంత్రిత్వ శాఖ
8 రాష్ట్రాలకు రూ. 5,751.27 కోట్ల అదనపు కేంద్ర సహాయాన్ని ప్రకటించిన కేంద్ర హోం మంత్రి అధ్యక్షతన ఏర్పాటైన ఉన్నత స్థాయి కమిటీ
2019లో వరదలు, కొండచరియలు విరిగి పడడం, బుల్ బుల్ తుఫాను లాంటి ప్రకృతి వైపరిత్యాలను ఎదుర్కొన్న బీహార్, కేరళ, మహారాష్ట్ర, నాగాలాండ్, ఒడిశా, రాజస్థాన్ మరియు పశ్చిమ బెంగాల్ రాష్ట్రాలతో పాటు 2018-19లో రబీ కరువును ఎదుర్కొన్న కర్ణాటక రాష్ట్రాలకు సాయం
2019లో వరదలు, కొండచరియలు విరిగి పడడం, తుఫాను, కరువు నుంచి ఇబ్బంది ఎదుర్కొన్న 8 రాష్ట్రాలకు జాతీయ విపత్తు ప్రతిస్పందన నిధి  కింద కేంద్ర హోం మంత్రి శ్రీ అమిత్ షా అధ్యక్షతన ఏర్పాటైన ఉన్నత స్థాయి కమిటీ  ఆమోదం తెలిపింది.
జాతీయ విపత్తు ప్రతిస్పందన నిధి  నుంచి ఎనిమిది రాష్ట్రాలకు రూ.5751.27 కోట్ల రూపాయల అదనపు సాయాన్ని హెచ్.ఎల్.సి. ఆమోదించింది. ఆర్థిక సంవత్సరం ఏప్రిల్ 1 నాటికి ఎస్.డి.ఆర్.ఎఫ్. ఖాతాలో లభించే 50 శాతం నిల్వల సర్దుబాటుకు లోబడి బీహార్ కు రూ.953.17 కోట్లు, , కేరళకు రూ.460.77 కోట్లు, నాగాలాండ్ కు రూ. 177.37 కోట్లు, ఒడిశాకు రూ. 179.64 కోట్లు, మహారాష్ట్రకు రూ. 1758.18 కోట్లు, రాజస్థాన్ కు రూ. 1119.98 కోట్లు, పశ్చిమ బెంగాల్ కు 1090.68 కోట్లు కేటాయించారు. ఇవన్నీ ఆయా రాష్ట్రాలు 2019లో ఎదుర్కొన్న వరదలు, కొండచరియలు విరిగి పడడం, తుఫాను, ఖరీఫ్ కరువు నేపథ్యంలో విడుదల చేశారు. అదే విధంగా 2018-19లో రబీ కరువు ఎదుర్కొన్న కర్ణాటకకు పశుసంవర్థక రంగానికి అదనపు సాయం కింద 11.48 కోట్లు కేటాయించారు.
2019-20 ఆర్థిక సంవత్సరంలో ఇప్పటి వరకూ కేంద్ర ప్రభుత్వం 29 రాష్ట్రాలకు  రాష్ట్ర విపత్తు ప్రతిస్పందన నిధి  నుంచి కేంద్రం వాటాగా రూ. 10,937.62 కోట్లు విడుదల చేసింది. ఎన్.డి.ఆర్.ఎఫ్. పరిధిలోని 8 రాష్ట్రాలకు 14108.58 కోట్లు అదనపు సాయాన్ని ప్రకటించింది.
రాష్ట్రపతి సచివాలయం
పుతండు పిరప్పు, రొంగాలీ బిహూ, నబ బర్ష, వైశాఖాది పండుగల సందర్భంగా రాష్ట్రపతి శుభాకాంక్షలు
దేశంలోని వివిధ ప్రాంతాల్లో ఈ నెల 14, 15 తేదీల్లో జరుపుకునే పర్వదినాలను పురస్కరించుకుని రాష్ట్రపతి రామ్ నాథ్ కోవింద్ ప్రజలకు శుభాకాంక్షలు తెలిపారు. పుతండు పిరప్పు, రొంగాలీ బిహూ, నబ బర్ష, వైశాఖాది పండుగల సందర్భంగా ఒక సందేశం ద్వారా ఆయన శుభాకాంక్షలు తెలిపారు. ఆయన తన సందేశంలో ఇలా పేర్కొన్నారు. :-
“పుతండు, పిరప్పు, రొంగాలీ బిహూ, నబ బర్ష, వైశాఖాది సందర్భంగా, భారతదేశంలో, విదేశాల్లో నివసించే భారతీయులందరికీ హృదయపూర్వక అభినందనలు, శుభాకాంక్షలు తెలియజేస్తున్నాను.
కొత్త సంవత్సరం ప్రారంభానికి సూచనగా ఈ పండుగలను దేశంలోని వివిధ ప్రాంతాల్లోని ప్రజలు వివిధ రకాలుగా ఇనుమడించిన ఉత్సాహం, ఆశాభావంతో జరుపుకుంటారు. మన విభిన్నత్వాన్ని, వినూత్న సంప్రదాయాలను ప్రతిబింబిస్తూ ఈ పండుగలు నిర్వహిస్తారు. రైతుల నిర్విరామ శ్రమకు, కృషికి అందించే గౌరవానికి సూచనగా కూడా ఈ పండుగలను పరిగణిస్తారు.
ఈ సందర్భంగా సహచర దేశవాసులకు శాంతి, సౌభాగ్యం, ఆనందం కలిగించేందుకు మనమంతా ప్రతిన బూనుదాం. దేశ సమైక్యత, సౌభ్రాతృత్వం, ప్రగతి సందేశాన్ని వ్యాపింప జేయడానికి ప్రతిజ్ఞ చేద్దాం. మనమంతా సంతోషంగా, హృదయపూర్వకంగా సమైక్యంగా ముందుకు సాగుతూ, దేశ ప్రగతియే లక్ష్యంగా కొత్త ఉత్సాహంతో పనిచేద్దాం.”
రాష్ట్రపతి సందేశం కోసం దయజేసి ఇక్కడ క్లిక్ చేయండి
ఆరోగ్య, కుటుంబ సంక్షేమ మంత్రిత్వ శాఖ
94 కోట్ల డోసుల మైలురాయిని దాటిన భారతదేశ కొవిడ్-19 టీకా కార్యక్రమం
గత 24 గంటల్లో 66.85 లక్షలకుపైగా టీకాలు నిర్వహణ
97.99 శాతానికి చేరిన రికవరీ రేటు; 2020 మార్చి నుంచి గరిష్ట స్థాయి
గత 24 గంటల్లో 18,166 కొత్త కేసులు నమోదు
మొత్తం కేసుల్లో క్రియాశీల కేసులు  0.68 శాతం
వారపు పాజిటివిటీ రేటు  గత 107 రోజులుగా 3 శాతం కంటే తక్కువ
భారతదేశ కొవిడ్-19 టీకా కార్యక్రమం నిన్నటితో 94 కోట్ల డోసుల మైలురాయిని దాటింది. ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 66,85,415 డోసులతో కలిపి, 94.70 కోట్ల డోసులను  టీకా కార్యక్రమం అధిగమించింది. 92,12,314 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
1,03,75,111
|
|
రెండో డోసు
|
|
90,09,217
|
|
ఫ్రంట్లైన్ వర్కర్లు
|
|
మొదటి డోసు
|
|
1,83,58,542
|
|
రెండో డోసు
|
|
1,53,22,290
|
|
18-44 ఏళ్ల వారు
|
|
మొదటి డోసు
|
|
38,25,40,056
|
|
రెండో డోసు
|
|
10,03,92,940
|
|
45-59 ఏళ్ల వారు
|
|
మొదటి డోసు
|
|
16,50,14,727
|
|
రెండో డోసు
|
|
8,25,22,470
|
|
60 ఏళ్లు పైబడినవారు
|
|
మొదటి డోసు
|
|
10,42,27,722
|
|
రెండో డోసు
|
|
5,92,47,100
|
|
మొత్తం
|
|
94,70,10,175
గత 24 గంటల్లో 23,624 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,32,71,915 కు పెరిగింది.
దేశవ్యాప్త రికవరీ రేటు 97.99 శాతానికి చేరింది. 2020 మార్చి నుంచి ఇదే గరిష్ట స్థాయి.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 105వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 18,166 కొత్త కేసులు నమోదయ్యాయి. ఇది 214 రోజుల కనిష్ట స్థాయి.
ప్రస్తుత యాక్టివ్ కేసుల సంఖ్య 2,30,971. ఇది 206 రోజుల కనిష్ట స్థాయి. దేశంలోని మొత్తం పాజిటివ్ కేసుల్లో ఈ సంఖ్య 0.68 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 12,83,212 పరీక్షలు చేశారు. దేశవ్యాప్తంగా ఇప్పటివరకు 58.25 కోట్లకుపైగా  పరీక్షలు నిర్వహించారు.
వారపు పాజిటివిటీ రేటు 1.57 శాతంగా ఉంది. గత 107 రోజులుగా 3 శాతం కంటే తక్కువగా నమోదవుతోంది. రోజువారీ పాజిటివిటీ రేటు 1.42 శాతంగా ఉంది. రోజువారీ పాజిటివిటీ రేటు గత 41 రోజులుగా 3 శాతం కంటే తక్కువగా, 124 రోజులుగా 5 శాతం కంటే తక్కువగా నమోదవుతోంది.
ఆర్థిక మంత్రిత్వ శాఖ
ఆస్తులను ద్రవ్యరూపంలోకి మార్చేందుకు ప్రపంచబ్యాంకు సలహా సేవల ఒప్పందంపై సంతకాలు చేసిన డిఐపిఎఎం
పెట్టుబడులు, ప్రభుత్వ ఆస్తి నిర్వహణ విభాగం  సోమవారంనాడు ప్రపంచ బ్యాంకుతో ఒప్పందం పై సంతకాలు చేసింది. ఒప్పందం కింద ప్రపంచ బ్యాంకు ఆస్తులపై ఆదాయాన్ని ఆర్జించడం లేక వాటిని ద్రవ్య రూపంలోకి మార్చేందుకు సలహాలను అందిస్తుంది.
వ్యూహాత్మక పెట్టుబడుల కింద ప్రభుత్వ సిపిఎస్ిలకు చెందిన మౌలిక ఆస్తులను ద్రవ్యరూపంలోకి మార్చడం లేక మూసివేతకు, రూ.100 కోట్లు ఆపైన విలువ కలిగిన శత్రువుల ఆస్తులను ద్రవ్యంగా మార్చడం డిఐపిఎం తప్పనిసరిగా చేయవలసి ఉంటుంది.మౌలిక ఆస్తులు కాని వాటిని ద్రవ్యరూపంలోకి మార్చేందుకు డిఐపిఎంకు ఒక చట్రం ఉంది. ఆర్థిక మంత్రి ఆమోదించిన ప్రపంచ బ్యాంక్ సలహా ప్రాజక్టు భారతదేశంలో ప్రభుత్వ ఆస్తులను ద్రవ్యరూపంలోకి మార్చడాన్ని లేక దానిపై ఆదాయాన్ని ఆర్జించే విధానాలను విశ్లేషించి,అంతర్జాతీయ స్థాయిలో అనుసరిస్తున్న ఉత్తమ పద్ధతులకు అనుగుణంగా వ్యవస్థాగతమైన, వ్యాపార నమూనాలను బెంచి మార్కు చేయడంతో పాటుగా, కార్యాచరణ మార్గదర్శకాలను, వాటి అమలుకు అవసరమైన సామర్ధ్య నిర్మాణానికి తోడ్పడుతుంది.
ఈ ప్రాజెక్టు అదనపు పెట్టుబడులు, వృద్ధికి అవసరమైన ఆర్థిక వనరులను పెంచే సంభావ్యతగల మౌలికేతర ఆస్తులను ద్రవ్య రూపంలోకి మార్చే ప్రక్రియను వేగవంతం చేసేందుకు, ఈ ఉపయోగించని/ లఏక స్వల్పంగా ఉపయోగించే ఆస్తుల విలువను బహిర్గతం చేసేందుకు తోడ్పడుతుంది.
ప్రధాన మంత్రి కార్యాలయం
ప్రధాన మంత్రి తో సమావేశమైన నోకియా ప్రెసిడెంట్ మరియు సిఇఒ
ప్రధాన మంత్రి శ్రీ నరేంద్ర మోదీ తో నోకియా ప్రెసిడెంట్ మరియు సిఇఒ శ్రీ పెక్కా లుండ్ మార్క్ సమావేశమయ్యారు.
ప్రధాన మంత్రి ఒక ట్వీట్ లో -
‘‘శ్రీ @PekkaLundmark తో కలసి ఒక ఫలప్రద సమావేశం లో పాల్గొన్నాను. ఆ సమావేశం లో మేం సాంకేతిక విజ్ఞానాని కి సంబంధించిన అంశాల ను గురించి మరియు సాంకేతిక విజ్ఞానాన్ని సమాజ సంక్షేమం కోసం వినియోగించడాని కి సంబంధించిన అంశాల ను గురించి చర్చించాం. మేం తదుపరి తరాని కి చెందినటువంటి డిజిటల్ ఇన్ ఫ్రాస్ట్రక్చర్ ను నిర్మించడం లో భారతదేశం సాధిస్తున్న ప్రగతి ని గురించి కూడా చర్చించాం.’’ అని పేర్కొన్నారు.
(
ప్రధాన మంత్రి కార్యాలయం
పొయ్ లా బొయిశాఖ్ సందర్భం లో శుభాకాంక్ష లు తెలిపిన ప్రధాన మంత్రి
ప్రపంచ వ్యాప్తం గల బాంగ్లా భాషీయులకు, అలాగే భారతదేశం లోని బాంగ్లా భాషీయుల కు పొయ్ లా బొయిశాఖ్ సందర్భం లో ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు.
వారికి ‘శుభొ నబొ బర్షొ’ శుభాకాంక్షల ను ప్రధాన మంత్రి వ్యక్తం చేస్తూ, ‘బంగాల్ కు చెందిన వారి లో జీవనం పట్ల కనిపించే ప్రేమ, ఉత్సాహం తాలూకు ఉల్లాసం నిజాని కి మనస్సు ను స్పర్శించేటటువంటివి. పొయ్ లా బొయిశాఖ్ సందర్భం లో భారత్ లోను, ప్రపంచం అంతటా ఉన్నటువంటి బాంగ్లా భాషీయుల కు ఇవే నా హృదయపూర్వక శుభకామన లు. నూతన సంవత్సరం అందరికీ సమృద్ధి ని, ప్రసన్నత ను, చక్కనైన ఆరోగ్యాన్ని ప్రసాదించేటట్లు ఆ ఈశ్వరుడు అనుగ్రహించు గాక’ అని ఒక ట్వీట్ లో పేర్కొన్నారు.
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
సముద్ర ఉత్పత్తుల ఎగుమతులలో దేశంలోనే అగ్రగామిగా ఆంధ్ర ప్రదేశ్ -కేంద్ర సమాచార ప్రసార శాఖ, మత్స్యశాఖ సహాయ మంత్రి శ్రీ ఎల్.మురుగన్
30 నుంచి 36 శాతం వాటా ఉన్న ఆంధ్రప్రదేశ్ మెరైన్ ఎగుమతులు 50 శాతానికి చేరుకోవాలని మంత్రి ఆకాంక్ష
ఆత్మా నిర్భర్ భారత్ లో భాగంగా ఆక్వాకల్చర్ ఇన్ఫ్రాస్ట్రక్చర్ డెవలప్మెంట్ ఫండ్ ద్వారా దేశవ్యాప్తంగా ఐదు నౌకాశ్రయాల ఆధునికీకరణ, అంతర్జాతీయ ప్రమాణాలతో విశాఖపట్నం పోర్టు అభివృద్ధి, అత్యాధునిక సదుపాయాలు, మౌలిక వసతులు ఏర్పాట్లు.
కేంద్ర సమాచార ప్రసార శాఖ, మత్స్యశాఖ సహాయ మంత్రి శ్రీ ఎల్.మురుగన్ మచిలీపట్నం పరిధిలోని గిలకలదిండి ఫిషింగ్ హార్బర్ అభివృద్ధి పనుల పురోగతిని ఈరోజు పర్యవేక్షించారు. ఈ సందర్భంగా ఏర్పాటు చేసిన కార్యక్రమంలో ఆయన ప్రసంగించారు. కరోనా మహమ్మారి కాలంలో అన్ని రంగాల మాదిరిగానే మత్స్య పరిశ్రమ సైతం ఒడిదుడుకులకు లోనయిందని, ఐనప్పటికీ ఆత్మా నిర్భర్ భారత్ లో భాగంగా దేశం లో ఎన్నడూ లేని విధంగా ప్రధానమంత్రి నరేంద్ర మోడీ అన్ని రంగాలకూ 20,000 వేల కోట్ల నిధిని కేటాయించారని మంత్రి తెలిపారు.
ఎగుమతుల్లో వృద్ధికి అవకాశం ఉన్న ప్రధాన రంగాలలో మత్స్య రంగం ఒకటి, ప్రధానమంత్రి మత్స్య సంపద యోజన  పధకంలో భాగంగా ఆంధ్రప్రదేశ్ కు రూ.53 కోట్ల నిధులు ఇప్పటికే కేంద్రం అందించిందని మంత్రి తెలిపారు..
శ్రీ మురుగన్ మాట్లాడుతూ మత్స్యకార కమ్యూనిటీ మహిళలను ఆదుకోవడానికి ప్రభుత్వం సముద్ర నాచు మొక్కల పెంపకాన్ని ప్రోత్సహించడం ద్వారా సహాయాన్ని అందిస్తుంది, మత్స్య పరిశ్రమ అభివృద్ధికి, ఎగుమతులకు కేంద్రం, రాష్ట్రాలు కలిసికట్టుగా పనిచేయాలని అన్నారు. కేంద్ర పధకం PMMSYని ప్రజా ప్రయోజనం కోసం గరిష్టంగా ఉపయోగించుకోవచ్చు అని మంత్రి రాష్ట్ర ప్రభుత్వానికి సూచించారు.
దేశ వ్యాప్తంగా 5 నౌకాశ్రయాలను అంతర్జాతీయ ప్రమాణాలతో అభివృద్ధి చేయడానికి కేంద్ర ప్రభుత్వం ఆమోదం తెలిపింది, ఈ ప్రక్రియలో భాగంగా ఆంధ్రప్రదేశ్ రాష్ట్రంలోని విశాఖపట్నం పోర్ట్ పనులు పురోగతిలో ఉన్నాయని ఆయన తెలిపారు. విశాఖ పట్నం హార్బర్లో అంతర్జాతీయ ప్రమాణాలతో అత్యాధునిక సదుపాయాలు, మౌలిక వసతులు ఏర్పాటవుతాయి. వీటిలో చేపల అమ్మకం షెడ్లు, లోడింగ్ సదుపాయాలు, పరిపాలనా భవనం, కమర్షియల్ కాంప్లెక్స్, రెస్టారెంట్, మత్స్యకారుల విశ్రాంతి భవనం, వర్తకులకు డార్మిటరీ, మరుగుదొడ్లు, సామాజిక భవనం, కోస్టల్ పోలీస్ స్టేషన్, రేడియో కమ్యూనికేషన్ టవర్, అంతర్గత రోడ్లు, పార్కింగ్ బోటు బిల్డింగ్, రిపేరు, టింబర్ యార్డులు, ఎలక్ట్రికల్ సబ్స్టేషన్, రక్షిత మంచినీటి ట్యాంకు, ఐస్ ప్లాంట్లు, ఇంధన స్టోరేజి సదుపాయాలు వంటివి ఉంటాయి. వీరితో పాటు శుద్ధి ఐన ఆహార ఉత్పత్తుల అంతర్జాతీయ స్థాయి పాకింగ్ కూడా పోర్ట్ పరిధిలోనే సాధ్యమవుతుంది. దీనివల్ల జిల్లాలోని మత్స్యకారులకు మేలు జరగడంతోపాటు పరోక్షంగా ఎంతోమందికి ఉపాధి లభిస్తుంది.
కేంద్ర మంత్రితో పాటు రాష్ట్ర మత్యశాఖ మంత్రి సిదిరి అప్పలరాజు, బందరు పార్లమెంట్ సభ్యులు వల్లభనేని బాలసౌరి, మాజీ మంత్రి మచిలీపట్నం శాసన సభ్యులు పేర్ని వెంకట రామయ్య, AP ఫిషరీస్ కమిషనర్ కన్నబాబు, కృష్ణా జిల్లా కలెక్టర్ రంజిత్ భాష ఈ కార్యక్రమంలో పాల్గొన్నారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
వెదురు పరిశ్రమ అధిక లాభదాయకత కోసం వెదురు బొగ్గుపై "ఎగుమతి నిషేధాన్ని" ఎత్తివేసిన ప్రభుత్వం
వెదురు బొగ్గుపై "ఎగుమతి నిషేధాన్ని" ప్రభుత్వం ఎత్తివేసింది. ఈ చర్య ముడి వెదురు వాంఛనీయ వినియోగాన్ని అలాగే భారతీయ వెదురు పరిశ్రమలో అధిక లాభదాయకతను సులభతరం చేస్తుంది. దేశంలో వేలాది వెదురు ఆధారిత పరిశ్రమలకు మద్దతు ఇస్తున్న ఖాదీ మరియు గ్రామ పరిశ్రమల కమిషన్ , వెదురు బొగ్గుపై ఎగుమతి పరిమితిని ఎత్తివేయాలని పట్టుదలతో ప్రభుత్వాన్ని అభ్యర్థిస్తోంది. వెదురు పరిశ్రమ యొక్క పెద్ద ప్రయోజనం కోసం వెదురు బొగ్గుపై ఎగుమతి పరిమితిని ఎత్తివేయాలని కోరుతూ ఛైర్మన్ KVIC శ్రీ వినయ్ కుమార్ సక్సేనా వాణిజ్య మరియు పరిశ్రమల మంత్రి శ్రీ పీయూష్ గోయల్కు లేఖ రాశారు.
"చట్టపరమైన మూలాల నుండి పొందిన వెదురుతో తయారు అయిన అన్ని వెదురు బొగ్గు, బొగ్గు తయారీకి ఉపయోగించే వెదురు చట్టపరమైన వనరుల నుండి పొందినట్లు రుజువు చేసే సరైన డాక్యుమెంటేషన్ / మూలం యొక్క ధృవీకరణ పత్రానికి లోబడి ఎగుమతి చేయడానికి అనుమతిస్తారు." అని విదేశీ వాణిజ్యం డైరెక్టరేట్ జనరల్  జారీ చేసిన నోటిఫికేషన్ చదవండి.
ఈ నిర్ణయం ముడి వెదురు యొక్క అధిక ఇన్పుట్ ధరను తగ్గించి, వెదురు ఆధారిత పరిశ్రమలను, ఎక్కువగా మారుమూల గ్రామీణ ప్రాంతాల్లో ఆర్థికంగా లాభదాయకంగా మారుస్తుందని విధాన సవరణ కోసం వాణిజ్య మరియు పరిశ్రమల మంత్రి శ్రీ పీయూష్ గోయల్కు చైర్మన్ KVIC, శ్రీ సక్సేనా ధన్యవాదాలు తెలిపారు. "వెదురు బొగ్గుకు అంతర్జాతీయ మార్కెట్లో విపరీతమైన డిమాండ్ ఉంది మరియు ప్రభుత్వం ఎగుమతి నిషేధాన్ని ఎత్తివేయడం వల్ల భారతీయ వెదురు పరిశ్రమ ఈ అవకాశాన్ని ఉపయోగించుకోవడానికి మరియు భారీ ప్రపంచ డిమాండ్ను ఉపయోగించుకోవడానికి వీలు కల్పిస్తుంది. ఇది వెదురు వ్యర్థాల యొక్క సరైన వినియోగాన్ని కూడా నిర్ధారిస్తుంది మరియు తద్వారా వేస్ట్ టు వెల్త్ అనే ప్రధాన మంత్రి దృష్టికి దోహదపడుతుంది, ”అని ఆయన అన్నారు.
ముఖ్యంగా, భారతీయ వెదురు పరిశ్రమ, ప్రస్తుతం వెదురును తగినంతగా వినియోగించకపోవడం వల్ల చాలా ఎక్కువ ఇన్పుట్ ఖర్చుతో ఇబ్బంది పడుతోంది. భారతదేశంలో, వెదురును ఎక్కువగా అగర్బత్తి తయారీలో ఉపయోగిస్తారు. గరిష్టంగా 16% వెదురు కర్రల తయారీకి ఉపయోగిస్తున్నారు. మిగిలిన 84% వెదురు పూర్తిగా వ్యర్థం అవుతుంది. ఫలితంగా, ఒక MTకి సగటు వెదురు ధర రూ. 4,000 నుండి రూ. 5,000 ఉండగా, గుండ్రని వెదురు కర్రలకు వెదురు ఇన్పుట్ ధర MTకి రూ. 25,000 నుండి రూ. 40,000 వరకు ఉంటుంది.
ఏది ఏమైనప్పటికీ, వెదురు బొగ్గును ఎగుమతి చేయడం వల్ల వెదురు వ్యర్థాలను పూర్తిగా వినియోగించేలా చేస్తుంది. తద్వారా వెదురు వ్యాపారం మరింత లాభదాయకంగా ఉంటుంది. బార్బెక్యూ కోసం వెదురు బొగ్గు, మట్టి పోషణ మరియు ఉత్తేజిత బొగ్గు తయారీకి ముడి పదార్థంగా, USA, జపాన్, కొరియా, బెల్జియం, జర్మనీ, ఇటలీ, ఫ్రాన్స్ మరియు UK వంటి అంతర్జాతీయ మార్కెట్లలో గొప్ప సామర్థ్యాన్ని కలిగి ఉంది.
అంతకుముందు, వెదురు ఆధారిత పరిశ్రమలలో, ముఖ్యంగా అగర్బత్తి పరిశ్రమలో మరింత ఉపాధిని సృష్టించడానికి, 2019 లో, చైనా మరియు వియత్నాం నుండి భారీగా దిగుమతి చేసుకున్న ముడి అగర్బత్తి మరియు గుండ్రని వెదురు కర్రలపై దిగుమతి సుంకంపై విధాన మార్పుల కోసం KVIC కేంద్ర ప్రభుత్వాన్ని అభ్యర్థించింది. తదనంతరం, సెప్టెంబర్ 2019లో, వాణిజ్య మంత్రిత్వ శాఖ ముడి అగర్బత్తి దిగుమతిని "పరిమితం చేసింది" మరియు జూన్ 2020లో, ఆర్థిక మంత్రిత్వ శాఖ రౌండ్ వెదురు కర్రలపై దిగుమతి సుంకాన్ని పెంచింది.
రహదారి రవాణా, హైవేల మంత్రిత్వ శాఖ
కొచ్చిలో ఐడీవై కార్యక్రమాన్ని ప్రారంభించనున్న రోడ్డు రవాణా మరియు రహదారులు మరియు పౌర విమానయాన శాఖ సహాయమంత్రి జనరల్  డాక్టర్ వి.కె. సింగ్
8వ అంతర్జాతీయ యోగా దినోత్సవాన్ని నిర్వహించడానికి కొచ్చి సిద్ధంగా ఉంది. ప్రస్తుతం కొనసాగుతున్న ఆజాదీ కా అమృత్ మహోత్సవ్  ఉత్సవాల్లో భాగంగా ప్రధాన మంత్రి శ్రీ నరేంద్ర మోదీ మార్గదర్శకత్వంలో దేశవ్యాప్తంగా 75 దిగ్గజ ప్రదేశాలలో ఐడీవైని జరుపుకోవాలని ప్రభుత్వం నిర్ణయించిన నేపథ్యంలో ఎంఓఆర్టీహెచ్ ఈ కార్యక్రమాన్ని నిర్వహిస్తోంది. అలాంటి ప్రదేశంలో ఫోర్ట్ కొచ్చి ఒకటి.
ఫోర్ట్ కొచ్చి  సెయింట్ ఫ్రాన్సిస్ చర్చి సమీపంలోని పరేడ్ గ్రౌండ్లో ఈ వేడుకను చిరస్మరణీయంగా మార్చడానికి వేదిక వద్ద ఏర్పాట్లు జోరందుకున్నాయి. జూన్ 21 ఉదయం 5.30 నుండి సీనియర్ యోగా శిక్షకుడు డాక్టర్ జైదేవ్ పర్యవేక్షణలో యోగా సెషన్ నిర్వహించబడుతుంది.
ఈ సంవత్సరం ఐడీవైలో ప్రధాన కార్యక్రమంతో పాటు కర్ణాటకలోని మైసూరు ప్యాలెస్లో స్వయంగా ప్రధాని నేతృత్వంలో జరుపుకుంటారు. ఇందులో భాగంగా కేరళలో ఐడీవైని రెండు ప్రసిద్ధ ప్రదేశాలలో జరుపుకుంటున్నారు. అందులో ఒకటి తిరువనంతపురంలో మరియు మరొకటి కొచ్చిలో. కొచ్చిలో జరిగే కార్యక్రమానికి రోడ్డు రవాణా మరియు రహదారులు మరియు పౌర విమానయాన శాఖ సహాయ మంత్రి జనరల్  డాక్టర్ వి.కె. సింగ్ పాల్గొంటారు.
ఈ సంవత్సరం అంతర్జాతీయ యోగా దినోత్సవం థీమ్ "యోగా ఫర్ హ్యుమానిటీ". కోవిడ్ -19 మహమ్మారి సమయంలో బాధలను తగ్గించడంలో యోగా మానవాళికి ఎలా ఉపయోగపడిందో ఈ ఇతివృత్తం సముచితంగా చిత్రీకరిస్తుందని కేంద్ర రోడ్డు రవాణా మరియు రహదారుల శాఖ మంత్రి శ్రీ నితిన్ గడ్కరీ సందేశాన్ని అందించారు. కోవిడ్ రికవరీ తర్వాత దయ మరియు కరుణ ద్వారా ప్రజలను ఒకచోట చేర్చడానికి మరియు ప్రపంచవ్యాప్తంగా ఐక్యతా భావాన్ని పెంపొందించడానికి యోగా సహాయపడుతుందని ఆయన అన్నారు.
ఆరోగ్యం మరియు శ్రేయస్సు కోసం యోగా సంపూర్ణమైన విధానాన్ని అందిస్తుంది. కాబట్టి, ప్రతి యోగ కార్యకలాపం వశ్యత, బలం, సమతుల్యత & సామరస్యాన్ని సాధించడంలో కీలకం.
కొచ్చిలో జరిగే కార్యక్రమానికి వివిధ ప్రముఖ కళాశాలల విద్యార్థులు, యోగా శిక్షకులు మొదలైనవారితో పాటు ప్రజా ప్రతినిధులు మరియు రాష్ట్ర & కేంద్ర ప్రభుత్వ సీనియర్ అధికారులతో సహా కొచ్చి ప్రజలు హాజరవుతారు. ఇందులో 500 కంటే ఎక్కువ మంది సభ్యులు పాల్గొంటారని అంచనా.
కొచ్చి వీడియో.mp4
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కోవిడ్ -19 పై పోరాటానికి వీలుగా మహారాష్ట్ర ఆస్పత్రులను ఇన్ఫెక్షన్ రహిత ప్రాంతాలుగా చేయనున్న పూణే స్కైటెక్ పార్క్కు చెందిన స్టార్టప్ కంపెనీ,
స్కైటెక్ ఎయిరాన్ పేరుతో నెగటివ్ అయాన్ను ఉత్పత్తిచేసే యంత్రం మూసిఉన్న గది వాతావరణంలో వైరస్, బాక్టీరియా, ఫంగల్ ఇన్ఫెక్షన్లను నియంత్రించడానికి ఉ పకరిస్తుంది.
ఇది గాలిని శుభ్రం చేయడానికి, కోవిడ్ -19 పాజిటివ్ కేసులు, అనుమానిత కేసుల కారణంగా ఇన్ఫెక్షన్ సోకే అవకాశం ఉన్న ప్రాంతాలను వైరస్ రహితంగా చేయడానికి ఇది ఉపయోగపడుతుంది.
దీనివల్ల క్వారంటైన్ కేంద్రాలలో పనిచేస్తున్న సిబ్బంది, డాక్టర్లు, నర్సుల రోగనిరోధక శక్తిని పెంచడానికి, వైరస్పై పోరాటంలో వారి సామర్ధ్యాన్ని మరింత పెంచడానికి ఉపయోగపడుతుంది.
డిఎస్టి ఈ ఉత్పత్తిని తయారు చేయడానికి, పెద్ద సంఖ్యలో వీటి ఉత్పత్తికి కోటి రూపాయలు విడుదల చేసింది.
ఇలాంటి వెయ్యి పరికరాల్ని మహారాష్ట్రలోని వివిధ ఆస్పత్రులలో వినియోగించనున్నారు.
పూణేకి చెందిన స్కైటెక్ పార్క్ కు చెందిన ఒక ఇంక్యుబేటీ కంపెనీ కోవిడ్ -19 మహమ్మారిపై భారతదేశం సాగిస్తున్న పోరాటానికి చురుకైన పరిష్కారంతో ముందుకు వచ్చింది. ఇది గది వాతావరణంలో గంటలోనే ఇన్ఫెక్షన్కు గురైన ప్రాంతంలో వైరస్ ప్రభావాన్ని గణనీయంగా తగ్గించగలుగుతుంది. కేంద్ర డిపార్టమెంట్ ఆఫ్ సైన్స్ అండ్ టెక్నాలజీ  కింద చేపట్టిన నిధి ప్రయాస్ కింద ఈ సాంకేతిక పరిజ్ఞానాన్ని అభివృద్ధి చేశారు.
(దీని ఉత్పత్తిని పెంచేందుకు డి.ఎస్.టి కోటి రూపాయలు విడుదల చేసింది. ఇందులో వెయ్యి పరికరాలు త్వరలోనే మహారాష్ట్రలోని వివిధ ఆస్పత్తులలో ఏర్పాటు చేయడానికి సిద్దంకానున్నాయి. పుణే కి చెందిన జె క్లీన్ వెదర్ టెక్నాలజీ స్ కంపెనీ ఈ ఉత్పత్తిని తయారు చేయనుంది.
స్కైటెక్ ఎయిరాన్ పేరుతో నెగటివ్ అయాన్ను ఉత్పత్తిచేసే యంత్రం మూసిఉన్న గది వాతావరణంలో వైరస్, బాక్టీరియా, ఫంగల్ ఇన్ఫెక్షన్లను నియంత్రించడానికి ఉ పకరిస్తుంది.
ఇది గాలిని శుభ్రం చేయడానికి, కోవిడ్ -19 పాజిటివ్ కేసులు, అనుమానిత కేసుల కారణంగా ఇన్ఫెక్షన్ సోకే అవకాశం ఉన్న ప్రాంతాలను వైరస్ రహితంగా చేయడానికి ఇది ఉపయోగపడుతుంది. దీనివల్ల క్వారంటైన్ కేంద్రాలలో పనిచేస్తున్న సిబ్బంది, డాక్టర్లు, నర్సుల రోగనిరోధక శక్తిని పెంచడానికి, వైరస్పై పోరాటంలో వారి సామర్ధ్యాన్ని మరింత పెంచడానికి ఉపయోగపడుతుంది.
స్కైటెక్ ఎయిరాన్ గురించి...
ఇళ్లు, ఆస్పత్రులు, పాఠశాలలు, పరిశ్రమలు తదితరాలలో రోగకారక వైరస్లు, బాక్టీరియాల వ్యాప్తిని అరికట్టేందుకు ఇది ఎంతో ఉపయోగకరంగా ఉంటుందని అంతర్జాతీయంగా పేరెన్నికగన్న సంస్థలు శాస్త్రీయంగా పరీక్షించి చూశాయి. ఒక గంట పాటు ఈ అయాన్ జనరేటర్ను పనిచేయిస్తే గది వైశాల్యాన్ని బట్టి 99.7 శాతం మేరకు వైరస్లు లేకుండా చేయగలుగుతుంది.
స్కైటెక్ ఎయిరాన్ అయోనైజర్ జనరేటర్ యంత్రం నెగటివ్ చార్జ్డ్ అయాన్నలు ప్రతి 8 సెకండ్లను సుమారు 100 మిలియన్లను విడుదల చేస్తుంది. అయోనైజర్ ఉత్పత్తి చేసే నెగటివ్ అయాన్లు మైక్రో పార్టికల్స్ చుట్టూ క్లస్టర్లుగా ఎయిర్ బోర్న్ మోడ్లో ఏర్పడి కరోనా లేదా ఇన్ఫ్ల్యూయంజా వైరస్లు, బాక్టీరియా , వంటి వాటిని రసాయన చర్య ద్వారా నిర్మూలిస్తుంది.
అయాన్ జనరేటర్ సమర్ధతను ఇన్ఫ్లూయంజా వైరస్.పోలియో వైరస్,హ్యూమన్ కరోనా వైరస్ వంటి పలు రకాల వైరస్లు, పలు రకాల బాక్టీరియాలు. ఫంగస్లపై పరీక్షించి చూశారు. ఇది ప్రజా రవాణా వ్యవస్థలలో , రైల్వే స్టేషన్లలో, విమానాశ్రయాలలో లేదా విమాన కాబిన్లు,ఇళ్లు, ఆస్పత్తి వార్డులు, ఇతర ప్రాంతాలలో గాలిలో ఉండే వైరస్ను నియంత్రించడానికి కూడా ఇది ఉపయోగపడుతుంది.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 193.53 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 12.89 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,93,53,58,865
|
|
అందుబాటులోని నిల్వలు
|
|
12,89,73,380
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 193.53 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 12.89 కోట్లకుపైగా  నిల్వలు అందుబాటులో ఉన్నాయి.